CELEX: 62014CN0168
Language: sk
Date: 2014-04-07 00:00:00
Title: Vec C-168/14: Návrh na začatie prejudiciálneho konania, ktorý podal Tribunal Supremo (Španielsko) 7. apríla 2014 – Grupo Itevelesa S.L. a i./Oca Inspección Técnica de Vehículos SA a i.

10.6.2014   
            
            
               SK
            
            
               Úradný vestník Európskej únie
            
            
               C 175/31
            
         Návrh na začatie prejudiciálneho konania, ktorý podal Tribunal Supremo (Španielsko) 7. apríla 2014 – Grupo Itevelesa S.L. a i./Oca Inspección Técnica de Vehículos SA a i.
   (Vec C-168/14)
   2014/C 175/39
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Supremo, Sala de lo Contencioso Administrativo, Sección Tercera
   
      Účastníci konania pred vnútroštátnym súdom
   
   
      Navrhovateľky: Grupo Itevelesa S.L., Applus Iteuve Technology, Certio ITV S.L. a Asistencia Técnica Industrial SAE
   
      Odporcovia: Oca Inspección Técnica de Vehículos SA a Generalidad de Cataluña
   
      Prejudiciálne otázky
   
   
               1.
            
            
               Vylučuje článok 2 ods. 2 písm. [d)] smernice Európskeho parlamentu a Rady 2006/123/ES z 12. decembra 2006 o službách na vnútornom trhu (1) z rozsahu pôsobnosti uvedenej smernice činnosti technickej kontroly vozidiel (TKV), ak tieto činnosti podľa vnútroštátnych predpisov vykonávajú súkromné obchodné spoločnosti pod dohľadom orgánov verejnej správy členského štátu?
            
         
               2.
            
            
               Ak by odpoveď na predchádzajúcu otázku bola záporná (teda ak by činnosti TKV v zásade patrili do rozsahu pôsobnosti smernice 2006/123/ES), mohol by sa uplatniť dôvod vylúčenia stanovený v článku 2 ods. 2 písm. i) uvedenej smernice z dôvodu, že súkromné subjekty, ktoré poskytujú službu, sú oprávnené prijať predbežné opatrenie, ktorým zakážu prevádzkovanie vozidiel, ktoré majú také bezpečnostné nedostatky, že ich prevádzkovanie by vyvolalo bezprostredné nebezpečenstvo?
            
         
               3.
            
            
               Ak by smernica 2006/123/ES bola uplatniteľná na činnosti TKV, dovoľoval by jej výklad v spojení s článkom 2 smernice Európskeho parlamentu a Rady 2009/40/ES zo 6. mája 2009 o kontrole technického stavu motorových vozidiel a ich prípojných vozidiel (2) (alebo obdobným ustanovením predchádzajúcej smernice 96/96/ES) v každom prípade podmieniť tieto činnosti predchádzajúcim vydaním administratívneho povolenia? Majú na odpoveď vplyv konštatovania obsiahnuté v bode 26 rozsudku Súdneho dvora Európskej únie z 22. októbra 2009 (vec C-438/08) (3)?
            
         
               4.
            
            
               Je vnútroštátna právna úprava, ktorá podmieňuje počet povolení pre zariadenie TKV obsahom územného plánu, v ktorom sú na odôvodnenie množstevného obmedzenia uvedené dôvody spočívajúce v zaručení primeraného územného pokrytia, zabezpečení kvality služby a podpore hospodárskej súťaže medzi hospodárskymi subjektmi a na tento účel zahrnuté prvky hospodárskeho plánovania, zlučiteľná s článkami 10 a 14 smernice 2006/123/ES a prípadne – ak by uvedená smernica nebola uplatniteľná – s článkom 43 Zmluvy ES (súčasný článok 49 Zmluvy o fungovaní Európskej únie)?
            
         
      (1)  Ú. v. EÚ L 376, s. 36.
   
      (2)  Ú. v. EÚ L 141, s. 12.
   
      (3)  EU:C:2099:651.